તે દિવસે બન્ને સેલ્સમેન બપોરે જમવા માટે બહાર ગયા ત્યારે પિતા- પુત્રએ સીસીટીવી ફૂટેજ ચેક કર્યા હતા, જેમાં જાણવા મળ્યું હતું કે ‌િહતેશ સોની કેટલીક સોનાની ચીજવસ્તુઓ તેના ‌ખિસ્સામાં મૂકી રહ્યો છે અને સીસીટીવી ફૂટેજમાં ચોરીની ઘટના કેદ ના થઇ જાય તે માટે મહેશ તેને કવર કરી રહ્યો હતો. સીસીટીવીમાં કર્મચારીઓની ચોરી કેદ થઇ જતાં તેમણે દરિયાપુર પોલીસ સ્ટેશનમાં બન્ને શખ્સો વિરુદ્ધમાં ચોરીની ફરિયાદ કરી હતી. પોલીસે બન્ને સેલ્સમેનની ધરપકડ કરીને સમગ્ર ઘટનાનો પર્દાફાશ કર્યો છે. ફરિયાદી રમેશભાઇએ જણાવ્યું છે કે ‌હિતેશ અને મહેશ છેલ્લા એક વર્ષથી સોનાની નાની નાની ચીજવસ્તુઓની ચોરી કરતા હતા અને તેને બજારમાં વેચી મારતા હતા. બન્ને જણાએ છેલ્લા એક વર્ષમાં ૩.૧પ લાખ રૂપિયાના દાગીનાની ચોરી કરી છે.